यक़ीन नहीं हो रहा।
लगता है केडी बस निकलने ही वाला था, हँ?
लेकिन निकला तो नहीं। निकल जाता तो कोई बात होती।
चलो, इन लोगों की मरहम-पट्टी करते हैं।
रेसलमेनिया ख़त्म हो गया।
तुम इसकी सूचना नहीं दोगे?
क्या कहा?
कंट्रोल, कोड 10-52 यानी एम्बुलेंस भेजो, वेट रूम में।
कमांड से बोल रहा हूँ। वेट रूम में कोड 10-52 का अनुरोध मिल चुका है।
- ओवर। - खड़े मत हो।
वहाँ पीछे तुम हिलना-डुलना बंद क्यों नहीं करते, दोस्त? तुम्हारी वह टाँग तो गई।
तुमने कुछ नहीं देखा, सही कहा ना?
हम तुमसे बात कर रहे हैं, बुढ़ऊ।
इसके बाद, मैं तुम्हें कोमा में डाल दूँगा।
लेकिन अभी, तुम्हारा होश में रहना ज़रूरी है।
तुम्हें कोई बच्चों की कविताएँ आती हैं?
पिन्चो, पिन्चो गूरे चाकुर्रा दा ता
कमबख़्त यह क्या है? क्या मैंने ग़लत नस काट दी?
बैस्क गीत जो मेरी मॉम गाती थीं।
कुछ ऐसा गाओ जो मुझे समझ तो आए।
तीन अंधे चूहे
ठीक है। ड्रिल।
मैक्स केडी पैरोल के लिए अयोग्य हैं
दो महीने बाद
अपराधी
तुम्हारी मौत तो पक्की थी।
तुम्हें किस चीज़ ने ज़िंदा रखा?
मैं बहुत ज़िद्दी हूँ।
यह ग़ुस्से का दुष्प्रभाव है।
तुम्हारे ग़ुस्से की वजह क्या है?
बात किसी…
एक इंसान की नहीं है। उन्होंने मेरे साथ बहुत बुरा बर्ताव किया। उन्होंने मेरा इस्तेमाल किया।
उन्होंने मेरे साथ बहुत बुरा बर्ताव किया। मैं बिल्कुल अकेला हूँ।
इस नर्क में।
नर्क कैसा होता है?
जब मैं…
कोमा में था…
मैंने अपने परिवार को देखा।
वे मुझे कुछ बताने आए थे…
उन्होंने बताया भी।
लेकिन मैं सुन नहीं सका।
इससे मुझे बहुत ग़ुस्सा आया।
माफ़ करना…
…लेकिन ग़ुस्से का रास्ता सही नहीं है।
तुम्हें पता है मैं देवताओं की सेवा करता हूँ?
मुझसे मुर्गों और चूहों के सिर काटने वाली वे बकवास बातें मत करो।
हमारा धर्म तुम्हारी मदद कर सकता है।
यह उन लोगों का धर्म है जिन्हें ग़ुलाम बनाया गया हो…
…जिनका उत्पीड़न किया गया हो…
…वे लोग जिनके साथ धोखा किया गया हो।
यह एक ऐसा धर्म है जो तुम्हें मृत इंसानों से जोड़ता है।
मृत इंसानों से?
मुझे इसके बारे में और बताओ।
प्लीज़।
तुम शांगो के बेटे हो…
…जो मारते हैं, पर ख़ुद नहीं मरते।
जिनकी आवाज़ बिजली जैसी गूँजती है।
तुम उन्हें फल अर्पित करोगे…
…और कॉफ़ी का चूरा…
…और सिगरेट की राख।
वह तुम्हें न्याय और सुरक्षा प्रदान करेंगे।
और तुम्हें उनके क़रीब लाएँगे जिन्हें तुमने खो दिया है।
टारवॉटर
आँखों में आग!
ज़ुबान पर शोले!
तेंदुआ बकरी को मारता है!
और उसके ख़ून में नहाता है!
आँखों में आग!
ज़ुबान पर शोले!
तेंदुआ बकरी को मारता है!
और उसके ख़ून में नहाता है!
आँखों में आग!
ज़ुबान पर शोले!
तेंदुआ बकरी को मारता है!
और उसके ख़ून में नहाता है!
केप फ़ियर
जॉन डी. मैकडॉनल्ड के उपन्यास
"दी एक्सीक्यूशनर्स" पर आधारित
"केप फ़ियर" फ़िल्मों पर आधारित
पटकथा : वेस्ली स्ट्रिक और जेम्स आर. वेब
सिस्टम अलर्ट मुख्य द्वार
अब घर सुरक्षित है।
हाँ, सिस्टम काफ़ी बढ़िया है। इसे कोई हैक नहीं कर सकता।
कैमरे का रेज़ोल्यूशन इतना अच्छा है
कि आप बरामदे में रखे पैकेज के लेबल पढ़ सकते हैं।
बढ़िया।
बेशक, जानकार चोर लेज़र से आपके कैमरे को ख़राब कर सकते हैं।
सबसे बढ़िया तरीक़ा यह है कि आप एक और कैमरा ख़रीद लीजिए,
उसे पहले वाले पर फ़ोकस करके रखिए और फिर,
जब वे उसके साथ छेड़छाड़ करेंगे तो आपके पास उसका वीडियो होगा।
सुरक्षा का कोई मोल नहीं होता।
- शुक्रिया। - ठीक है। आपका दिन अच्छा बीते।
शुक्रिया।
यह आवाज़ कैसी है?
- पीनट बटर दीवार के अंदर तो नहीं? - नहीं, वह…
अगर वह बिल्ली होती तो म्याऊँ-म्याऊँ करती।
- तो फिर वह कहाँ है? - नैटली, ज़रा मेरी बात पर ध्यान दोगी, प्लीज़?
पेपर स्प्रे। इसे अपने पास रखो।
ठीक है। घर के नए नियम।
तुम लोग कहाँ हो, हमें हर समय पता होना चाहिए।
और अगर तुम्हें कहीं जाना है, तो हम तुम्हें ले जाएँगे।
अपनी लोकेशन सर्विस हमेशा चालू करके रखो।
हम तुम पर निगरानी नहीं रख रहे हैं, बस सावधानी बरत रहे हैं।
वैसे, यह निगरानी रखना ही है।
यह तो अच्छी बात है।
सुरक्षित रहना अच्छी बात है।
इसका स्थायी हल क्या है?
- हम कुछ उपाय कर रहे हैं। - विकल्पों को परख रहे हैं।
अगले हफ़्ते से स्कूल शुरू हो जाएगा।
क्या आप केजीबी की तरह हमारे पीछे-पीछे घूमोगे?
नैटली, मुझे नहीं लगता कि तुम समझ रही हो
कि मैक्स और उसकी बेटी कितने ख़तरनाक हैं।
नैट, तुम्हें हम पर भरोसा रखना होगा।
उससे याद आया…
आप घर से काम क्यों कर रहे हैं? आपको नौकरी से निकाल दिया गया है?
- नहीं। नहीं। - नहीं। बेशक नहीं।
ठीक है, तो हम हमेशा के लिए इसी तरह जीते रहेंगे
या हमें कहीं और जाकर रहना चाहिए?
नहीं, हम अपना घर नहीं बेचेंगे। हम यहीं रहते हैं।
दबंग लोगों के सामने हम इस तरह नहीं झुकेंगे।
ठीक है। तो, क्यों ना आप सड़क पार जाकर उससे बात करके
यह पता लगाएँ कि वह क्या चाहता है?
- उससे कोई फ़ायदा नहीं होगा। - नहीं।
ठीक है। मैं अपनी जेल में जा रही हूँ।
तुम कैसे हो, दोस्त?
मुझे बस अपने डैड की फ़िक्र हो रही है।
यह… यह सुनकर मुझे अच्छा लगा।
मैं ठीक हूँ।
शायद हमें तय कर लेना चाहिए कि हम उन्हें तुम्हारे घर पर होने की क्या वजह बताएँगे।
क्या मुझे उसे बता देना चाहिए था जो हुआ?
यह इस पर निर्भर करता है कि क्या हुआ था।
उन्हें उसे इतनी जल्दी रिहा नहीं करना चाहिए था।
पिछले साल विलिस की फाँसी के चक्कर में गवर्नर की काफ़ी बदनामी हुई थी,
इसलिए उन्होंने जल्दबाज़ी में सब निपटा दिया। यह कमबख़्त राजनीति है।
लेकिन उनके पास डीएनए के सबूत थे।
- चाकू, ख़ून… - जानता हूँ। जानता हूँ। जानता हूँ। जानता हूँ। जानता हूँ।
तो अब हम क्या करें?
हमें सावधान रहना होगा।
मैक्स ने जो कुछ भी झेला है, उसके बाद उसे छूना लगभग नामुमकिन है।
- कमबख़्त। - और बदक़िस्मती से, उसका सड़क के
उस पार आकर रहना ग़ैर-क़ानूनी नहीं है।
हेनरी, उस बंदे ने अपनी बेटी को मेरे बच्चों को परेशान करने के लिए उनके पीछे लगा दिया।
उसने…
उसने मुझ पर कमबख़्त एआई का इस्तेमाल करके मेरी सहकर्मी को यौन उत्पीड़न का निशाना बनाया।
लेकिन तुम यह साबित नहीं कर सकते, है ना?
बेशक नहीं। वरना मैं कर चुका होता।
टॉम, मैं तुम्हारे साथ हूँ, दोस्त।
और मैं निषेधाज्ञा भी जारी करवा दूँगा।
बस तुम सब्र रखो। उसे अपनी तरफ़ से ग़लती करने दो।
फिर हम उसे वहीं भेज देंगे जो उसकी सही जगह है।
ठीक है।
स्नातक आवेदक
ज़ैक, तुमने मुझे डरा दिया।
क्या चल रहा है?
तुम ठीक हो?
हे भगवान!
नैटली! हे भगवान!
नैटली, तुम ठीक तो हो?
- मेरे कमरे में कोई है! - क्या हुआ?
क्या?
हे भगवान। इसे तेज़ बुख़ार है।
- इसे तेज़ बुख़ार है। - नहीं, बच्चे, तुम बस सपना देख रही थीं।
तुम बस सपना देख रही थीं। तुम ठीक हो। तुम्हारी तबियत ख़राब है?
- हाँ। - सब ठीक है।
धत्।
कोई बात नहीं। तुम ठीक हो।
- धत्। ओह, धत्। - सब ठीक है। कोई बात नहीं। यह लो।
आ जाओ। लाओ मैं साफ़ कर देती हूँ, बच्चे।
- सब ठीक है। - चलो। यह साफ़ कर लेते हैं।
सब ठीक है।
सही कहा। पिता और पवित्र आत्मा के नाम पर!
टीवी पर तुम बेचारे बने रहते हो।
अगर मैं दुनिया को बता दूँ कि तुमने मेरे साथ क्या किया था तो? सी
कमबख़्त वह बाहर कैसे निकल गई?
तुम्हें पता है एक दिन वह मुझसे मिलने आ गई थी?
मैं उसे दोबारा कभी नहीं देखना चाहता।
वह बीमार है! वह कमबख़्त बीमार है!
और उसे तुम्हारी देखरेख में होना चाहिए था। उस कुतिया को तुरंत क़ाबू में करो। अभी के अभी!
हर व्यक्ति को अपनी ज़िंदगी में किए गए कर्मों का हिसाब देना पड़ता है।
तुम्हें भी देना पड़ेगा, मैक्स।
देखो, अगर तुम इस बारे में कुछ नहीं कर सकते,
तो मैं इससे ख़ुद निपट लूँगा। तुम्हें पता है ना? तुम यही चाहते हो?
रुक जाओ। चुप करो!
कोई भी बेवक़ूफ़ी मत करना, मैक्स।
और वह तुम्हें जो भी तकलीफ़ दे रही है, उसके लिए तुम ख़ुद ज़िम्मेदार हो।
हरामज़ादे। अगर मैं इसका दोष तुझे दूँ, बुड्ढे, तो?
मैं तुझसे मिलने आ जाऊँ? तू मुझसे फिर से मिलना चाहेगा?
इस बारे में सोच लेना, कमीने इंसान।
वेंट से हवा तो आ रही है, लेकिन वह ठंडी नहीं है।
हाँ, मैं जानता हूँ। ज़रूर कूलेंट लीक हो रहा होगा।
क्या हम इस बारे में बात कर सकते हैं?
क्या, कि कितनी गर्मी हो रही है?
तुम मेरा मतलब जानती हो।
लेकिन तुम यह तो मानती हो ना कि मैक्स ने मेरी आवाज़ का इस्तेमाल करके वे झूठे मैसेज भेजे थे?
और उन मैसेज में क्या कहा जा रहा था?
इससे कोई फ़र्क़ नहीं पड़ता कि…
लेकिन तुम्हें पता है ना कि यह उसका काम है? यह मैक्स ने किया था।
नहीं, यह तुमने किया है।
तुमने उसे कुछ ऐसा दे दिया जो वह हमारे ख़िलाफ़ इस्तेमाल कर सकता है।
ज़ैक की पिछली थेरेपिस्ट को निकालने के बाद तुमने उसके लिए नया थेरेपिस्ट ढूँढा?
अभी तो नहीं।
देखो, मैं… उन्हें स्कूल के पहले ही दिन ना जाना अच्छा नहीं लगेगा,
पर शायद बच्चों को जाकर तुम्हारे कज़न के पास
- रहना चाहिए। - देखो, मैं हमारे बच्चों की रक्षा कर सकता हूँ।
आप क्या बात कर रहे हैं?
कोई बात नहीं।
मैं अपने आख़िरी साल में स्कूल नहीं बदलूँगी।
इस बारे में किसी ने कुछ नहीं कहा।
क्या मैं पूल के किनारे किताब पढ़ सकती हूँ?
हाँ, बस अपना फ़ोन अपने पास रखना।
कल रात के बाद तुम्हारी तबियत कैसी है?
मैं ठीक हूँ। शायद कुछ ग़लत खाने की वजह से हुआ होगा।
ठीक है।
बस थोड़ा आराम करो, ठीक है?
वैसे, एसी ख़राब हो गया है। आपको किसी को बुला लेना चाहिए।
रिजेक्शन
बॉब्स लिकर स्टोर
नैटली! हे!
हे, रुको!
मैं लूइस पिलग्रिम हूँ! पॉडकास्ट वाला!
हे, तुम क्या पी रही हो, हँ? तुम्हें पार्टी करना पसंद है?
हे, तुम्हारी मॉम, उन्हें भी पार्टी करना बहुत पसंद था
और मुक़दमे के दौरान वह शराब भी पीती थीं, है ना?
मुझे पता है तुम क्या कर रहे हो।
हे, तुम मुझे फिर से भिगोना चाहती हो? पिछली बार हमारा वीडियो काफ़ी सारे लोगों ने देखा था।
हे, मैंने सुना है कि मुक़दमे के दौरान उनके शारीरिक सम्बन्ध भी थे, तो…
मतलब, तुम्हारे सौतेले पिता तुम्हारे असली पिता भी हो सकते हैं, है ना?
कमबख़्त चुप करो।
वे लॉ स्कूल में मिले थे, है ना?
हाँ, तुम सबसे अच्छे सवाल पूछते हो।
हे।
- हे। - कैसे हो तुम?
- हे, मैक्स। हाँ। - हे। हाय।
ज़रा यह मुझे दिखाना। ठीक है, एक सेकंड।
- हम अभी आते हैं। इधर आओ। - आप क्या…
तुम ठीक हो?
आप भी मेरा पीछा कर रहे हैं?
नहीं, मैं अपने कुत्ते को वहाँ पशु चिकित्सक के पास ले गया था।
बस इसीलिए मैं यहाँ पर था। तुम्हें चोट लगी है?
मैं अपना ख़याल रख सकती हूँ। मुझे आपकी मदद की ज़रूरत नहीं थी।
साथ ही, आपका सड़क पार आकर बसना काफ़ी अजीब है।
आप मेरे मॉम-डैड के पीछे ही पड़ गए हैं।
तुम्हारे मॉम-डैड ने तुमसे यह कहा है?
क्या उन्होंने तुम्हें यह बताया कि उन्हें ऐसा क्यों लगता है कि मैं उनके पीछे पड़ सकता हूँ?
तुम्हें इस बात का कोई भी अंदाज़ा नहीं है?
मेरा मतलब…
यह जायज़ है
कि आप इसलिए ग़ुस्सा हैं क्योंकि आपको जेल जाना पड़ा था,
- और… मेरा मतलब, वे बस… - नैटली…
- उनके लिए… - …रुको, रुको, रुको, रुको।
यह पानी नहीं है।
यह पानी नहीं है ना?
तुम क्या कर रही हो?
तुम इस हालत में घर नहीं जा सकतीं।
माफ़ करना?
वाह।
मैं देख सकता हूँ कि तुम्हारे अंदर एक तूफ़ान उमड़ रहा है।
इसलिए तुम शराब पीती हो,
उस तूफ़ान को दबाने के लिए।
ठीक है, चलो, मैं तुम्हें कॉफ़ी पिलाने ले चलता हूँ ताकि तुम्हारा नशा उतर जाए।
और फिर मैं तुम्हें घर ले चलूँगा। यह कैसा रहेगा?
आप दाईं तरफ़ जा सकते हैं। यहाँ पर।
- ठीक है। - मुझे पीछे जाना होगा।
मैं छुपकर बाहर आई थी।
कितनी शर्म की बात है।
क्या?
मेरे मॉम-डैड आपसे बहुत डरते हैं।
और तुम?
- तुम मुझसे डरती हो? चलो भी। - नहीं। नहीं।
मुझे उम्मीद है कि तुम मुझसे नहीं डरतीं, क्योंकि मैं देख सकता हूँ कि तुम बहुत समझदार हो।
आप यह कैसे देख सकते हैं?
यह कोई भी देख सकता है।
अगर वे कोशिश करें।
नैटली, तुम कैसी हो?
बहुत लम्बे समय से किसी ने मुझसे यह नहीं पूछा।
क्या हमें या मुझे परेशान करने के लिए, मतलब, नवेआ को आपने भेजा था?
क्या उस लड़की ने तुम्हारे साथ कुछ किया?
पता नहीं। उसने एक दोस्त होने का नाटक किया, या…
एक दोस्त से भी ज़्यादा।
वाह।
मैं उसे उतना अच्छे से नहीं जानता,
लेकिन मुझे अफ़सोस है उसने तुम्हें तकलीफ़ पहुँचाई।
हाँ। यह इतना अच्छा है कि सच नहीं लग रहा।
जानता हूँ, जानता हूँ।
हाँ, मुझे पता कि जब कोई आपको धोखा देता है, तो कैसा महसूस होता है, ठीक है?
उससे आपको लग सकता है कि आप बिल्कुल अकेले हैं। लेकिन लगता है तुम्हें अकेले रहना अच्छा लगता है।
और उससे तुम्हें ताक़त मिलती है।
उस ताक़त को अपनाओ।
क्या?
क्या आपने सुना कि उस पॉडकास्ट वाले बंदे ने टॉम के बारे में क्या कहा था?
नहीं।
शायद वह, मतलब, मेरे असली डैड भी हो सकते हैं।
क्या आपको पता है कि उस समय उनके बीच क्या हुआ था?
अपनी माँ से पूछो।
अगर तुम्हें कोई जवाब नहीं मिलता है,
फिर मुझसे पूछना।
ठीक है।
अब बेहतर होगा तुम जाओ।
जानती हूँ। मुझे भी इसे लेकर घबराहट हो रही है।
तुम ठीक हो? तुम्हें ठीक लग रहा है?
हाँ, काफ़ी बेहतर।
मेरी महँगी कॉफ़ी के लिए शुक्रिया।
कभी भी।
- बाय। - बाय।
ऐंगर मैनेजमेंट में आपका स्वागत है।
मैं डॉ. अनीता हूँ और मैं चाहूँगी कि सब लोग अपने कैमरे चालू रखें।
यह जानना महत्वपूर्ण है कि सब लोग इसमें हिस्सा ले रहे हैं,
क्योंकि यह एक अनिवार्य शर्त है।
ऐंगर मैनेजमेंट का मतलब यह नहीं है कि आप अपने ग़ुस्से को दबाएँ,
क्योंकि जब आप उसे दबाते हैं, तो जब वह बाहर आता है,
तब वह और भी ज़्यादा भयानक रूप ले लेता है।
ऐना?
ऐना बॉडन?
माफ़ करना, क्या?
याद रखिए, मैं आपका हालचाल पूछ रही हूँ।
कैमरा चालू रखें।
मैं यहीं हूँ। माफ़ करना।
ठीक है। बहुत अच्छे।
चलिए, हम सभी एक अभ्यास करते हैं।
- नैटली, नहीं। - सोचिए कि आख़िरी बार
कब आपको अपनी गर्दन की मांसपेशियों में खिंचाव महसूस हुआ था।
- …ख़ुद को ठीक रखने की कोशिश में। क्या आप… - अपनी आँखें बंद करें…
- चिल्लाओ मत। - …और स्थिति की कल्पना करना शुरू करें।
मैंने 17 साल की उम्र में शराब पी ली, तो कमबख़्त
- कौन सा पहाड़ टूट गया? - उस वजह के बारे में मत सोचो,
बस जो हुआ, उस पर ध्यान दो।
- मेरी निगरानी मत करिए। - चुप। चिल्लाओ मत।
तुम्हारी माँ पहले ही परेशान हैं, तुम्हारे पीने की चिंता तो उन्हें मत दो।
मुझे एक इंसान की तरह जीने दो
- और अपने फ़ैसले मुझे ख़ुद लेने दो। - इंसान की तरह? इंसान की तरह?
- क्या हो रहा है? - मैं इससे निपट रहा हूँ।
नैटली, तुम्हें शराब कहाँ मिली?
दुनिया में। बहुत सारी शराब है।
मेरे सवाल का जवाब दो।
आप दो दिनों से घर पर क्यों हैं?
कुछ ग़लतफ़हमी हो गई थी।
क्या आपने किसी का यौन उत्पीड़न किया था?
- नहीं। - नहीं।
ऊपर जाओ। जाओ।
बढ़िया, बढ़िया। अब वह मुझे एक यौन अपराधी समझती है।
जैसे मैं कोई ख़राब इंसान हूँ।
नहीं, नहीं, वह ऐसा नहीं समझती। वह बस उलझन में है। मुझे ही कुछ समझ में नहीं आ रहा है।
मैंने तुमसे कहा था कि कुछ नहीं हुआ था।
कुछ होने वाला था और कुछ नहीं हुआ, इन दोनों बातों में बहुत अंतर है।
मामला क्या है?
ज़ुबान कट गई क्या?
क्या?
क्या हुआ?
दीवारों में कुछ गड़बड़ है।
मेरी तबियत ठीक नहीं लग रही है।
मुझे नहीं…
ओह, धत्।
ओह, धत्। नैट। नैट! ज़ैक! चाय मत पीना!
वे चाय क्यों नहीं पी सकते?
मुझे लगता है उसमें एसिड मिलाया गया है।
एसिड?
- हाँ। - एसिड? कहाँ? क्या?
वह कहाँ से आया?
वह मेरे पास रखा था।
तुम्हारे पास… तुम्हारे पास एसिड रखा था?
हाँ। मैं बस…
मैं बस कभी-कभार थोड़ा सा ले लेता हूँ। मैं… वह बस तनाव के लिए है।
वह सीबीडी ऑइल जैसा है।
नैट!
हे भगवान।
मैंने 17 साल से शराब नहीं पी थी, टॉम।
रुको।
तुम्हारा एसिड हमारी ड्रिंक्स में कैसे आया?
धत्। उसने यह कैसे किया?
किसी न किसी को पता चल जाएगा।
वे हमारे बच्चों को हमसे दूर ले जाएँगे।
- नहीं, कोई तो ले जाएगा… - नहीं, नहीं, नहीं, नहीं। सुनो, सुनो, सुनो।
कोई भी बुरे ख़याल अपने मन में मत लाओ, वरना…
वरना तुम्हारी हालत बहुत ख़राब हो जाएगी। सब ठीक है।
तुम्हें इस बारे में काफ़ी पता है, हँ?
मुझे पता है, मुझे पता है। मैं बात करके हमें इससे निकाल सकता हूँ।
हैलो? मिस बॉडन?
- आप मुझे जवाब नहीं दे रही हैं। - यह क्या था?
रुको।
मुझे थोड़ी फ़िक्र हो रही है। मैं… क्या आप प्लीज़ मुझे बता सकती हैं?
क्या हम म्यूट पर हैं?
क्या सब कुछ ठीक है?
हाँ।
मॉम? सीढ़ियाँ मेरे लिए बहुत बड़ी हैं।
हमें शांत रहकर इस स्थिति से निपटना होगा।
हमें तैयार रहना होगा। वह इंतज़ार कर रहा है। वह यहाँ आने वाला है।
और हमें पुलिस को फ़ोन कर देना चाहिए।
शायद वह यही चाहता है, है ना?
शायद वह यही चाहता है कि हम ख़ुद ही पुलिस को फ़ोन करके बुला लें।
या शायद…
वह चाहता है कि हम यह सोचें कि वह चाहता है कि हम ख़ुद ही पुलिस को फ़ोन करके बुला लें।
रुको, क्या मेरा मतलब यही था?
हम कैमरों पर देखते रहेंगे।
मैं अपनी शॉटगन लेकर आता हूँ।
रुको, क्या ऐसा करना सही होगा?
मुझे तो यही लगता है।
तुम कौन हो?
यह बस तुम्हारी नसों में दौड़ रही दवा का असर है।
क्या कल रात तुम मेरे कमरे में थे?
नैटली, अपने भाई से नरमी से बात करो।
मैंने सोचा था कि वह कोई सपना था, लेकिन मुझे नहीं लगता वह सपना था।
नैटली।
क्योंकि रात में तुम्हारी आवाज़ मुझ तक आती है।
- चुप करो। - मुझे लगता है तुम कुछ तो कर रहे हो।
तुम्हें अपने भाई से और नरमी बरतनी चाहिए।
तुम इधर-उधर घूमते रहते हो, दूसरे कमरों में जाते रहते हो।
वह परेशानी से गुज़र रहा है।
मुझे पता है तुम यही करते हो।
और तुम्हें उसके साथ नरमी से पेश आना चाहिए।
तुम क्या कर रहे हो?
हैलो?
चुप करो।
आपने क्या किया था?
मैंने क्या किया था?
"हमने जो किया, अगर उसे पता चल गया तो?" आपने यही कहा था
और इसीलिए यह सब हो रहा है।
और मैं यह जानना चाहती हूँ कि आपने क्या किया था।
लगता है बाद में मैंने चीज़ों को ठीक करने के चक्कर में कुछ हदें पार कर दीं।
मुझे लगता है कि मेरी पूरी ज़िंदगी बस चीज़ों को सुधारने में ही निकल गई।
कौन सी चीज़ों को सुधारने में?
ज़ैक, तुम गुनगुना क्यों रहे हो?
ज़ैक कौन है?
रुको।
तुमने वह आवाज़ सुनी?
क्या यह आवाज़ सच में आ रही है?
मुझे भी सुनाई दे रही है।
टॉम।
वह चीज़ हमारे घर में क्या कर रही है?
ओह, धत्। मुझे ड्रोन बिल्कुल पसंद नहीं है।
सब लोग शांत हो जाओ। हमें नहीं पता कि वह असल में यहाँ है भी या नहीं।
नहीं, मुझे लगता है वह असली है।
ठीक है।
हमें कुछ करना होगा।
हमें पुलिस को फ़ोन करना होगा।
पुलिस कोई मदद नहीं कर सकती।
हम कुछ साबित नहीं कर सकते। लेकिन इसके अलावा और भी रास्ते हैं।
हम किसी के ज़रिए उसे चेतावनी दे सकते हैं।
मैं जितने भी अपराधियों को जानती हूँ, वे निर्दोष हैं, याद है?
वह कमबख़्त चाहता क्या है? मतलब, यह सब करके अंत में उसे क्या मिलेगा?
क्यों ना हम यह पता लगाने की कोशिश करें?
मैं कोशिश कर चुकी हूँ।
नहीं, इस समय वह सामने ही है, है ना?
शरीफ़ पड़ोसी बनने का नाटक कर रहा है।
- हाँ। - चलो, खेलते हैं…
चलो, उसके साथ पड़ोसी-पड़ोसी खेलते हैं।
अगर हमने उसका मुँह खुलवा लिया, तो पता चल जाएगा वह क्या चाहता है।
कब?
अभी क्यों नहीं?
बस ध्यान रखना कि नवेआ के अंदर होने का कोई संकेत मिले।
ठीक है।
अगर मैक्स ने उसे छुपाकर रखा है, तो डीए उस पर केस कर सकता है।
दरवाज़ा की कुंडी खुली है! अंदर आ जाओ।
रोमेओ। रोमेओ…
कौन है?
नहीं। नहीं, सब ठीक है।
हैलो। कौन है?
रोमेओ!
हे!
हम…
- हे! - हाय।
- टॉम। - हाँ।
तुम कैसे…
वाह, मेरे दोनों पड़ोसी।
क्या सरप्राइज़ है। तुम लोगों का यहाँ कैसे आना हुआ?
तो, हम बस यूँ ही आ गए। हम बस तुमसे मिलना चाहते थे।
- हाँ। - हाय।
ऐसा करते हैं, हम बाद में आ जाते हैं और तभी बात कर लेंगे।
नहीं, नहीं, नहीं, नहीं। यह अच्छा है, बहुत अच्छा है।।
मुझे थोड़ा समय दो। मैं उम्मीद कर रहा था कि किसी दिन तुम यहाँ आओगे।
हाँ, लेकिन ज़रा मुझे देखने दो… एक सेकंड।
मुझे लगता है मैंने इतना खाना बना लिया है कि तुम्हें भी परोस सकता हूँ।
हाँ। शायद… हाँ, हाँ। तो, ज़रा रुकना।
रुको… रुको और…
…और मेरे साथ खाना खाओ और फिर हम बात करेंगे।
तुम यह खाकर देखो।
सूअर के कान।
नहीं। शुक्रिया।
ऐना।
पेट थोड़ा गड़बड़ लग रहा है, है ना?
वैसे, ये काफ़ी स्वादिष्ट हैं।
मैक्स, हम तुम्हारी रात में ख़लल नहीं डालना चाहते। हम बस कुछ चीज़ों के बारे में बात करना चाह…
क्या वह हमारी बिल्ली है?
क्या, यह वाली? तुम्हारी है?
सच में? यह मेरे दरवाज़े पर आ गई थी। मुझे लगा था कि यह आवारा बिल्ली है।
मेरा मतलब, ज़ाहिर है तुम लोग इसे अच्छे से खिला-पिला नहीं रहे होंगे।
देखो तो इसे। कितनी भूखी है।
तुम पीनट बटर को उठाकर ले आए?
क्या?
पीनट बटर? सच में?
तुमने इस शानदार जीव का नाम पीनट बटर रखा हुआ है?
यह तो मानी है।
हाँ। ओह, धत्।
हनी! यहाँ आओ और मेरे दोस्तों से मिलो।
हैलो। बॉडन परिवार। हनी।
मुझे तुम याद हो।
सही कहा, टॉम। यह भी तो बार में था।
टॉम, हाँ।
हाँ। सही कहा, सही कहा।
हैलो, टॉम।
हाय।
तो, ये मुझे सरप्राइज़ देने यहाँ चले आए।
और…
अगर मैं अकेला इनके साथ डिनर करूँ तो क्या तुम्हें कोई ऐतराज़ है?
कोई दिक्कत नहीं है।
ठीक है।
हनी, हनी, हनी।
तुम लोग खा नहीं रहे हो।
मतलब, मुझे थोड़ा उपेक्षित महसूस हो रहा है।
सच तो यही है, पर ख़ैर…
चलो, बात करते हैं, बात करते हैं।
अब, मुझे बताओ, पड़ोसी आपस में किस बारे में बातें करते हैं?
मुझे कोई अंदाज़ा नहीं है।
किस बारे में? जैसे, परिवार? जैसे, कारोबार? जैसे, भविष्य? किस बारे में?
जब तुम भविष्य की ओर देखते हो, तो तुम्हें क्या दिखाई देता है, मैक्स?
मेरा मतलब, तुम एक भविष्य तो चाहते हो, है ना?
हाँ, हाँ। लेकिन तुम्हारा क्या मतलब है?
हमारा मतलब यह है कि हम समझते हैं कि तुम एक बहुत मुश्किल दौर से गुज़रे हो।
और शायद अब हम तुम्हारी मदद कर सकते हैं।
अच्छा। अच्छा, अच्छा, अच्छा। तो तुम नुक़सान की भरपाई की बात कर रहे हो, है ना?
ठीक है। चलो, एक बार के लिए यही मान लेते हैं, तो तुम्हारे दिमाग़ में क्या चल रहा है?
अगर हम एक नया रेस्त्राँ खोलने के लिए आर्थिक सहायता दें तो? निवेशक ढूँढने में मदद करें?
अब मुझे इसकी ज़रूरत नहीं है, क्योंकि टैबिथा के एक दोस्त हैं,
जो पहले ही रेस्त्राँ खोलने में मेरी मदद कर रहे हैं।
हम जगह वग़ैरह भी तय कर ली है।
और हम मेरा पुराना मेन्यू ही वापस इस्तेमाल करने वाले हैं।
और फिर…
और उस जगह का नाम होगा "मलिसा एंड एडम"
और यह शानदार होने वाला है।
और मैं इसे लेकर बहुत उत्साहित हूँ।
और तुम लोग उद्घाटन वाले दिन ज़रूर आना, तुम लोगों का स्वागत है।
मज़ा आने वाला है! बहुत मज़ा आने वाला है, दोस्तों।
- तुम क्या चाहते हो? - मैं क्या चाहता हूँ?
मैं क्या चाहता हूँ? मैं अपने परिवार से दोबारा मिलना चाहता हूँ।
क्या तुम मेरे लिए यह कर सकते हो?
नहीं, तुम नहीं कर सकते। ठीक है, और क्या?
हे, तुम फिर से मेरा परिवार बनाने में मेरी मदद कर सकते हो।
क्योंकि मलिसा, उसके मरने से पहले…
हाँ। उसके अंडे फ़्रीज़ करवा लिए गए थे।
तो, एक सरोगेट की मदद से, मेरी मृत पत्नी का और मेरा एक बच्चा हो सकता है।
मेरा मतलब, सरोगेट के लिए पैसे हम दे सकते हैं।
- ज़रूर। - और बाक़ी ख़र्चे उठा सकते हैं।
सरोगेट बनने के बारे में तुम्हारा क्या ख़याल है?
नहीं, रुको। इसमें उम्र की सीमा होती है, है ना?
बहुत अफ़सोस की बात है।
नहीं, और कौन बन सकता है?
और कौन बन सकता है?
चलो, इस बारे में सोचते हैं।
मैं मज़ाक़ कर रहा हूँ। मेरे पास फ़्रीज़ किए हुए अंडे नहीं हैं।
तुम लोगों के चेहरे।
तुम्हें अपने चेहरे देखने चाहिए।
नहीं। लेकिन रुको, तुम मेरे लिए क्या कर सकते हो? तुम माफ़ी माँग सकते हो।
मैं माफ़ी माँग चुकी हूँ। मैं हफ़्तों पहले माफ़ी माँग चुकी हूँ।
तुम्हें सच्चे दिल से माफ़ी माँगनी होगी।
मैं दिल से कह रही हूँ। हम दिल से कह रहे हैं।
नहीं, तुम्हें सार्वजनिक माफ़ी माँगनी चाहिए,
जिसमें तुम दोनों खुलकर और विस्तार से यह बताओ कि तुमने मेरे साथ क्या किया है।
और उसकी ज़िम्मेदारी लो, ताकि लोग देख सकें कि तुम असल में कौन हो।
इस तरह की माफ़ी।
और तुम्हें वकालत भी छोड़ देनी चाहिए।
बिल्कुल। मेरा मतलब तुम दोनों को।
इससे पहले कि तुम किसी और का नुक़सान करो।
लेकिन यह बहुत छोटी क़ीमत है। देखो ना, तुम्हारे पास फिर भी एक दूसरे का साथ होगा।
ऐना। ऐना?
हाँ?
मैंने तुम पर भरोसा किया था।
क्योंकि जब तुम मेरी वकील थीं…
तुम्हें मेरा मतलब पता है।
हमें अकेला छोड़ दो, वरना मुझे इस मामले को अपने हाथ में लेना होगा।
क्या यह धमकी है, टॉम?
हाँ।
ठीक है। लेकिन तुम्हें मुझे जान से मारना होगा।
जानता हूँ।
और इस बारे में सोचकर देखो। तुम फिर कभी अपने परिवार के साथ नहीं रह पाओगे…
क्योंकि तुम जेल में होगे।
जैसे मैं था।
जो कि एक तरह से "कर्मों का फल" ही होगा, तुम्हें नहीं लगता?
लेकिन मैं यहीं हूँ, टॉम।
मारना है तो मार दो।
हम जानते हैं तुम क्या कर रहे हो, मैक्स।
हम जानते हैं। और हम चाहते हैं कि यह सब बंद हो।
मैं तुम्हें लायला नाम की एक लड़की की कहानी सुनाता हूँ।
लायला…
लायला को लगता था कि वह बाक़ी सब लोगों से बेहतर है।
उसका यही सोचना था।
और उसके मन में नफ़रत थी। ख़ासकर एक लड़के के प्रति।
उसने उस लड़के को बहुत सताया।
लेकिन उस लड़के में बहुत सब्र था।
वह लड़का अपने काम में लगा रहा और उसने कभी शिकायत नहीं की।
और धीरे-धीरे, समय के साथ, लायला की नफ़रत चाहत में बदल गई।
और लायला को उस लड़के से प्यार हो गया।
शायद तुम्हें पता है मैं क्या कह रहा हूँ।
पता है फिर उस लड़के ने क्या किया?
उसने लायला के प्यार का इस्तेमाल करके…
उसे सज़ा दी।
और वह लायला के साथ एक बिल्ली की तरह खेलता रहा, जैसे मानी एक छोटे से चूहे के साथ खेलेगी, और वह
तब तक खेलता रहा जब तक वह पूरी तरह टूट नहीं गई, बर्बाद नहीं हो गई।
क्योंकि पता है क्या? वह लड़का अपनी भरपाई तकलीफ़ के रूप में चाहता था।
क्योंकि जब कोई आपके साथ कुछ बहुत बुरा करता है…
तो आप इंतज़ार करते हैं और फिर मौक़ा ढूँढकर
उस इंसान को वैसा ही महसूस कराते हैं जैसा आपने महसूस किया था।
यानी पूरी तरह नियंत्रण खो देना।
आज की शाम अच्छी बीती।
अगली बार, चाहो तो हम तुम्हारे घर पर मिल सकते हैं।
मानी जब तैयार होगी, घर आ जाएगी। आप एक बिल्ली को मजबूर नहीं कर सकते।
और अब यहाँ से दफ़ा हो जाओ।
अतीत
शांगो से मिलने आए हो?
हाँ।
तुम्हारी वेदी देखने आया हूँ।
अब जबकि तुम्हारे मन में शांगो विराजमान हो चुके हैं…
…तुम्हें इंसाफ़ मिलेगा।
क्या तुम्हें याद है…
…जब मुझ पर हमला किया गया था…
…और तुम हाथ पर हाथ रखे बैठे रहे।
मैं बूढ़ा हो चुका हूँ।
हाँ, पर, इतने बूढ़े भी नहीं हो।
मैं मामले की जाँच कर रहा था और मैंने आसपास पूछताछ भी की।
मुझे पता है कि वे आर्यन भाई जिन्होंने मुझ पर हमला किया था,
वे तुम्हें भी परेशान कर रहे थे, है ना?
और तुमने उनसे कह दिया कि मेरे पास कोई सुरक्षा नहीं है।
एक तरह से तुमने मुझे उस गैंग के हवाले कर दिया।
- नहीं। नहीं, नहीं। - जैसे कोई बलि हो, कोई कठपुतली, है ना?
मैंने तुम में कुछ ख़ास देखा था। इसीलिए मैंने तुम्हें अपनी सुरक्षा का प्रस्ताव दिया था।
बात कुछ ऐसी है…
…कि तुमने मुझसे कहा था कि मैं अपना ग़ुस्सा छोड़ दूँ, उसे ख़त्म हो जाने दूँ।
लेकिन मुझे लगता है कि तुम असल में मुझे इसलिए शांत करना चाहते थे…
…कि कहीं अगर मुझे यह पता चल गया
कि तुमने मुझे मुसीबत में डाला था तो क्या होगा।
मेरा परिवार ग़ुस्से में है क्योंकि वे मर चुके हैं।
और वे चाहते हैं कि मुझे भी ग़ुस्सा आए।
मेरा परिवार मेरा ग़ुस्सा देखना चाहता है, पडरीनो।
उन्होंने इसके लिए मुझे मजबूर किया था।
लेकिन तुम ताक़तवर हो…
…और मुझे ख़ुशी है कि तुमने उन्हें मार दिया।
मैं यहाँ तुम्हारी कोठरी में तहेदिल से तुम्हारा शुक्रिया कहने आया था…
…क्योंकि तुमने ही मुझे देवताओं से मिलवाया,
और इस चीज़ को मैं अपनी पूरी ज़िंदगी याद रखूँगा।
लेकिन मैं बस भूल नहीं सकता!
खोया हुआ अतीत
देवता यह नहीं चाहते।
देवता मुझसे बहुत ख़ुश होने वाले हैं।
मैं उन्हें एक परिवार देने वाला हूँ।
वह किस बारे में बात कर रहा था?
उस लड़की की वह कहानी?
नहीं। तुम दोनों के बारे में।
मतलब, "तुम्हें मेरा मतलब पता है। तुम्हें पता है मैं क्या कह रहा हूँ।"
मुझे नहीं पता। मुझे नहीं पता उसके दिमाग़ में क्या चल रहा है। मुझे कोई अंदाज़ा नहीं है।
इतनी सब बातों के बाद, तुम्हें बस यही समझ आया?
क्या तुम उसके साथ सोई थीं?
जब मैं कमबख़्त गर्भवती थी, टॉम? क्या मैं उसके साथ सोई थी?
मुक़दमे के दौरान मेरा एकमात्र नाजायज़ रिश्ता तुम्हारे साथ ही था।
पता नहीं।
शायद… शायद… मतलब, उसकी पत्नी के मृत पाए जाने से पहले,
शायद हमारे बीच कुछ रहा हो, एक तरह का जज़्बाती लगाव।
कुछ-कुछ वैसा, जैसा तुम्हारे और लेक्सी के बीच है।
बात… बात को घुमाकर वापस मुझे दोष मत दो।
वह तुम्हारे दिमाग़ के साथ खेल रहा है, टॉम।
आप लोग जल्दी अंदर आइए! कुछ जल रहा है!
मॉम। टॉम।
- नैटली? - ठीक है। पीछे जाओ। पीछे जाओ, पीछे जाओ।
तुम ठीक हो? हे। तुम ठीक हो?
क्या हम कॉल करें…
ओह, धत्।
टॉम, क्या हो रहा है?
यह आग ज़ैक ने लगाई है।
क्या?
ज़ैक, दरवाज़ा खोलो!
ज़ैक! ज़ैक?
वह किससे बात कर रहा है?
क्या?
- अंदर उसके साथ कोई है। - हे भगवान।
ज़ैक?
ज़ैक! तुम कहाँ हो? हे…
कमबख़्त यह क्या है?
क्या हो रहा है? यहाँ से बाहर निकलो।
- यहाँ से बाहर निकलो। - चलो।
- यह लो। इसे ले जाओ। नीचे बैठो। - शांत हो जाइए।
भगवान। हे भगवान।
सावधान रहना।
ओह, भगवान। मैं देखता हूँ यह कहाँ तक जाता है।
वह आग तुमने लगाई थी?
तुमने और क्या किया है?
क्या हमारी चाय में एसिड तुमने मिलाया था?
अपने ही परिवार के साथ तुम ऐसा कैसे कर सकते हो? कैसे?
आप मेरा परिवार नहीं हैं।
ज़ैक, मुझसे बात करो।
तुम भाड़ में जाओ, ऐना।
ऐना, मुझे लगता है यहाँ कोई आया था।
टॉम?
टॉम!
मैं ठीक हूँ!
तुम कहाँ हो? मुझे कुछ दिखाई नहीं दे रहा है।
मैं नीचे गिर गया!
कमबख़्त यह क्या? यह क्या है?
- यहाँ नीचे कोई रह रहा है! - क्या?
कोई हमारे घर में रह रहा है!
कमबख़्त यह क्या है?
कोई सो रहा है यहाँ…
टॉम?
टॉम? तुम ठीक तो हो?
नैटली, आकर मेरी मदद करो।
छोड़ो मुझे!
छोड़ो!
टॉम! टॉम, तुम ठीक तो हो?
दीवार में कोई है।
क्या?
यहाँ तो पॉसम है।
ऐना!
छोड़ो!
इधर आ। इधर आ।
मेरे बेटे से दूर रह!
कौन सा बेटा?
क्या?
उप-शीर्षक अनुवादक : पुनीत कुसुम